DA verwelkom MRK se verdoemende verslag oor KZN-onkologiediens | Maroela Media
"Volgens Bongani Majola, voorsitter van die MRK, sal die kommissie nou sy eie interne prosedures volg wat insluit dat die verslag op sy webwerf gepubliseer sal word," het DA-LP Iman Keeka gesê.
Die MRK het ook in die verklaring gesê die verslag is reeds aan die respondente gestuur asook die speakers van die nasionale en provinsiale departemente wat, in hierdie stadium, nog nie ontvangs erken het nie.
"Die verslag het bevestig wat die DA nog die heeltyd sê, dat toerusting wat noodsaaklik is vir ondersoek en behandeling óf gebreek is óf glad nie beskikbaar is nie, dat daar 'n tekort is aan personeel en dat daar 'n reuseagterstand is wat daartoe lei dat behandelbare kankers vinnig ongeneeslik word," het Keeka gesê. "Ons bedank die MRK dat dit een van die min hoofstuk 9-instansies is wat klaarblyklik nie deel is van die staatskaping nie."
Die MRK het Donderdag in 'n verklaring gesê die klag, wat in Februarie 2016 ontvang is, het 'n aantal probleme aan die lig gebring wat betref die verskaffing van gesondheidsdiens aan onkologiepasiënte in KwaZulu-Natal.
"Die klaer voer aan daar is nie voldoende radioterapiebehandelingstoestelle of fasiliteite in die provinsie nie en dit het 'n negatiewe impak op die behandeling van kankerpasiënte. Die radioterapiemasjiene wat vir radioterapiebehandeling by Addington-hospitaal gebruik word, werk nie.
"Dit het vertragings tot gevolg gehad in die behandeling van onkologiepasiënte wat die klaer toeskryf aan die tekort van werkende gesondheidstegnologie. Die klaer voer aan die departement van gesondheid in KwaZulu-Natal versuim om voldoende gesondheidsdienste aan onkologiepasiënte te verskaf," het die MRK gesê.
"Die omvattende ondersoek deur die kommissie het bevind dat die respondente, naamlik Addington-hospitaal, Inkosi Albert Luthuli Sentrale Hospitaal (IALC), die departement van gesondheid in KwaZulu-Natal, en die provinsiale LUR van gesondheid, het die regte van onkologiepasiënte by Addingtong-hospitaal en IALC geskend om toegang tot gesondheidsorgdienste te ontvang as gevolg van sy versuim om te voldoen aan die norme en standaarde wat in wetgewing en beleide uiteengesit word," lui die MRK-verklaring.
"Die kommissie se aanbevelings is dat die respondente vereis word om onmiddellik stappe te doen om alle gesondheidsmasjiene te herstel en te monitor, ongeag kontraktuele dispute wat nog in die hof gefinaliseer moet word; dat 'n bestuursplan ingestel moet word om die agterstand te hanteer insluitend om openbare of privaat vennootskappe met privaat onkoloë aan te gaan en dat pasiënte verwys word na privaat diensverskaffers vir ondersoeke, diagnose en die behandeling van kanker.
"Die respondente moet binne 10 dae aan die kommissie verslag doen oor sy ondersoek," het die MRK bygevoeg.
Viva MRK, Viva
Meer van die Natalse hospitale moet indringend ondersoek word tov van wrede gedrag teenoor pasiente. 'n Pasient van 'n staatshospitaal loop vandag met 'n been wat 7 cm korter is omdat dit verkeerd angegroei het agv van die weiering om hom (vir 'n volle maand) oor te plaas vir 'n dringende operasie nadat hy weens 'n val sy bobeen gebreek het. Al wat voorgestel is, nadat hy uiteindelik oorgeplaas is, is dat hy weer moet kom sodat die been weer gebreek en geheg kan word. Skande en skade deur sogenaamde mense wat die mediese eed neem om hul naaste te… Lees meer »
Te hel met al die armes, siekes en behoeftiges….solank daar net 'n nuwe Merc in elke amptenaar se drive-way staan…is die reënboog droom helder!!